อาบน้ำเสร็จเวลาหูเปียกหรือมีน้ำในหูเป็นความเคยชินที่หนูจะใช้นิ้วปั่นๆข้างใน ปรากฏว่าหูเป็นอื้อๆ ตื้อๆ เหมือนมีอะไรอุดไว้ (ตอนนั้นเป็นไข้และหวัดหนักด้วยค่ะ) ทีแรกก็ไม่อะไร แต่ผ่านไปหลายชม.แล้วไม่หาย อ่านในเน็ตเขาบอกให้ปิดจมูกแล้วหายใจออกแรงๆ ก็ลองทำดู ปรากฏว่าจากที่เป็นข้างเดียวก็เป็นทั้งสองข้าง จากนั้นมาบางครั้งได้ยินเสียงหวีดๆกับลมออกหู หวัดหายแล้วแต่หูไม่หายเลย เมื่อ3-4วันก่อนตื่นเช้ามากลืนน้ำลายแล้วได้ยินเสียงในหูทั้งสองข้าง และเมื่อไม่กี่ชม.ก่อนได้ยินเสียงแหลมแล้วปวดๆหูมาก จากอาการที่เล่ามามีบางวันและบางครั้งที่เกิดเวียนหัวนิดๆด้วยค่ะ หนูเป็นอะไรหรอคะ
สวัสดีค่ะอาการที่กลืนน้ำลายแล้วได้ยินเสียงกึกๆในหู ปวดหูด้วยนั้น อาจจะเกิดจาก หลังการไปอยู่ในที่ที่เสียงดังเกินไปติดต่อกันนานๆ หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็ก หรือมีขี้หู มีน้ำอุดตันในรูหู จากการว่ายน้ำ อาบน้ำ การไปอยู่ในที่ที่ความกดอากาศสูงเช่นขึ้นเครื่องบิน ดำน้ำ หรือมีเนื้องอกในหูชั้นใน เป็นต้นซึ่งจากอาการดังกล่าวมานั้น ยังดูมีความเป็นไปได้หลายอย่าง ถ้ามีอาการเวียนหัวด้วย อาจนึกถึงสาเหตุจากความผิดปกติของหูชั้นในได้ด้วยเช่นกัน แต่ต้องตรวจเพิ่มเติมค่ะในเบื้องต้น งดการไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ และควรไปพบแพทย์ถ้ามีอาการเป็นมากต่อเนื่อง ได้ยินไม่ชัดเจน อื้อค้างอยู่นานๆเป็นวันไม่หายไป หรือมีสารคัดหลั่งผิดปกติไหลออกมาจากหูด้วย